Στην Ρωμαϊκή μυθολογία ο **Αμούλιος** ήταν βασιλιάς της Άλμπα Λόνγκα που διέταξε την θανάτωση των μικρανεψιών του Ρωμύλου και Ρέμου, μετέπειτα ιδρυτών της Ρώμης. Τα βρέφη διασώθηκαν, ενηλικιώθηκαν, ανέτρεψαν και σκότωσαν τον σφετεριστή Αμούλιο και επανέφεραν στον θρόνο τον παππού τους Νουμίτωρ. Ο Αμούλιος ήταν μικρότερος γιος του βασιλιά Πρόκα που όρισε διάδοχο του τον μεγαλύτερο γιο του Νουμίτωρ, ο Αμούλιος τον ανέτρεψε και βασίλευσε 42 χρόνια (περί το 794 π.Χ. - 752 π.Χ.). Με την κατάκτηση του θρόνου ο Αμούλιος σκότωσε τους γιους του Νουμίτωρα από φόβο μην τον ανατρέψουν, την κόρη του Ρέα Σιλβία την ανάγκασε να γίνει μια από τις Εστιάδες Παρθένες της θεάς Βέστα ώστε να είναι βέβαιος ότι δεν θα τεκνοποιήσει.

Διονύσιος ο Αλικαρνασσεύς
-------------------------

Ο Διονύσιος ο Αλικαρνασσεύς ένας μεγάλος Έλληνας ιστορικός και βιβλιοθηκάριος που έζησε τον 1ο αιώνα π.Χ. έγραψε ότι ο Πρόκας όρισε διάδοχο στον θρόνο της Άλμπα Λόνγκα τον μεγαλύτερο γιο του Νουμίτωρα. Ο μικρότερος αδελφός του Αμούλιος τον ανέτρεψε και λίγο αργότερα σκότωσε τον γιο του Νουμίτωρα Αίγισθο με την κατηγορία της κλοπής αν και ο πατέρας του υποψιάστηκε την αλήθεια. Ο Αμούλιος κατόπιν πίεσε με την βία την ανεψιά του Ρέα Σιλβία να γίνει παρθένα της θεάς Βέστα με την βεβαιότητα ότι σαν Παρθένα δεν θα κάνει παιδιά ποτέ. Η Ρέα ωστόσο λίγα χρόνια αργότερα έμεινε έγκυος από τον θεό Μαρς, ισχυρίστηκε ότι βιάστηκε. Σε μια από τις πηγές ο βιαστής ήταν ο ίδιος ο Αμούλιος αφού καλύφτηκε με πανοπλία για να κρύψει την ταυτότητα του.

Η Ρέα από ντροπή δήλωσε αδιαθεσία για να κρύψει την εγκυμοσύνη της, ο Αμούλιος είχε υποψιαστεί την εγκυμοσύνη και κάλεσε τους καλύτερους γιατρούς για να την επιβεβαιώσουν. Μόλις αποκαλύφτηκε ο Αμούλιος υποψιάστηκε ότι είχε γεννήσει τρίδυμα και είχαν κρύψει το τρίτο βρέφος, διέταξε να της βάλουν φρουρά. Η Ρέα Σίλβια καταδικάστηκε είτε σε θάνατο ή σε ισόβια φυλάκιση. Με παραπομπές από τον Κουίντους Φάβιο Πίκτορ, τον Κίνκιο και τον Μάρκο Πόρκιο Κάτων ο Διονύσιος γράφει ότι ο βασιλιάς διέταξε να ρίξουν τα δίδυμα στον Τίβερη. Οι υπηρέτες όταν έφτασαν στις όχθες του ποταμού διαπίστωσαν ότι τα νερά είχαν υψωθεί και ήταν αδύνατο να διασχίσουν το ρέμα, αποφάσισαν να βάλουν τα δίδυμα βρέφη σε ένα καλάθι και να τα ρίξουν στον ποταμό. Το ρέμα του ποταμού μετέφερε το καλάθι που ανατράπηκε όταν έφτασε σε έναν βράχο, τα βρέθη κυλήθηκαν στην λάσπη ώσπου τα βρήκε μια λύκαινα και τα θήλασε. Ο υπηρέτης του Αμούλιου Φαυστύλος ήταν παρών στην σκηνή, μετέφερε τα βρέφη στην σύζυγο του να τα αναθρέψει.

Η αποκάλυψη
-----------

Τοιχογραφία του Κωνσταντίνου Μανασσή που παρουσιάζει την απαγωγή της ανεψιάς του Ρέας Σιλβίας (14ος αιώνας)
Ο Πλούταρχος στηριζόμενος σε πηγές από τον Φάβιο έγραψε ότι ο Φαυστύλος έσωσε τα βρέφη όταν τα βρήκε μέσα στο καλάθι που τα είχαν εγκαταλείψει. Σύμφωνα με τον Φάβιο όταν οι νεαροί έφτασαν σε ηλικία 18 ετών είχαν μια βίαιη διαφωνία με τους βοσκούς του Νουμίτωρ, ο Ρέμος συνελήφθη αιχμάλωτος ενώ ο Ρωμύλος απουσίαζε. Ο συγγραφέας Αέλιος έγραψε ότι οι δίδυμοι συμμετείχαν στην γιορτή Λουπερκάλια στην οποία ήταν υποχρεωμένοι να τρέξουν γυμνοί, ο Ρέμος τότε άοπλος συνελήφθη εύκολα από τους οπλισμένους άντρες του Νουμίτωρα. Ο Ρωμύλος συγκέντρωσε τους πιο σκληροτράχηλους βοσκούς και βάδισε για την Άλμπα με στόχο να ελευθερώσει τον αδελφό του από τον Νουμίτωρα. Ο Φαυστύλος του αποκάλυψε τότε όλη την αλήθεια, ότι πραγματικός βασιλιάς ήταν ο Αμούλιος που είχε ανατρέψει τον Νουμίτωρα ο οποίος ήταν παππούς του και είχε διατάξει τον θάνατο των διδύμων. Ο Ρωμύλος έβαλε πλέον φανερά στόχο τον Αμούλιο, συγκέντρωσε τους καλύτερους βοσκούς και βάδισε αθόρυβα στην πόλη για να μην γίνει αντιληπτός. 

Ο Αμούλιος έστειλε τον Ρέμο στον Νουμίτωρα για να τον τιμωρήσει, ο Ρέμος είπε τότε στον παππού του όλοι την αλήθεια και αποφάσισαν να συμμαχήσουν μαζί να ανατρέψουν τον Αμούλιο, μαζί τους ενώθηκε όταν έφτασε και ο Ρωμύλος. Ο Φαυστύλος συνελήφθη από έναν φρουρό του Αμούλιου να μεταφέρει το καλάθι με το οποίο είχε διασώσει τα δίδυμα πολλά χρόνια πιο πριν, ο βασιλιάς ωστόσο αμφισβήτησε την μαρτυρία του φρουρού του. Στην απολογία του ο Φαυστύλος δήλωσε ότι μετέφερε το καλάθι στην φυλακισμένη Ρέα μετά από αίτηση των διδύμων, οι ίδιοι βόσκουν τα πρόβατα τους και δεν υπάρχει περίπτωση να τον βλάψουν. Ο Αμούλιος έστειλε τον Φαυστύλο με άντρες να βρουν τα δίδυμα, κατόπιν έστειλε έναν φρουρό του στον Νουμίτωρα με στόχο να τον αιχμαλωτίσει μέχρι να ξεκαθαρίσει η κατάσταση. Ο φρουρός ωστόσο πρόδωσε τον Αμούλιο και αποκάλυψε στον Νουμίτωρα όλα τα σχέδια του βασιλιά. Οι δύο δίδυμοι και ο παππούς τους ενώθηκαν, πήγαν στο παλάτι της Άλμπα, ανέτρεψαν, δολοφόνησαν τον Αμούλιο και ανέλαβαν την εξουσία στην πόλη.

Παραπομπές
----------

1. ↑  «Procas Silvius» (Ρωσικά)
2. ↑  «Numitor» (Ρωσικά)
3. ↑  Διονύσιος ο Αλικαρνασσεύς, *"Ρωμαικές αρχαιότητες"*, 1.71
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑

Πηγές
-----

* Αππιανός, Ρωμαϊκή Ιστορία, Γ', 24
* Πλούταρχος, Βίοι Παράλληλοι, Ρωμύλος